ফার্সি লিপি
পারসিক-আরবি লিপিতে বাক্যগুলো একত্রিতভাবে লেকা হয়। অধিকাংশ ক্ষেত্রেই প্রতিটি অক্ষর একে অপরের সাথে যুক্ত থাকে। কম্পিউটারে লেখার ক্ষেত্রেও এই বৈশিষ্ঠটি অক্ষুন্ন রাখা হয়েছে। যার ফলে কম্পিউটারে যখন পারসিক-আরবি লিপিতে কিছু লেখা হয় তখন অক্ষরগুলো একে অপরের সাথে যুক্ত হয়ে লেখা হতে থাকে। অসম্পৃক্তভাবে লেখাগুলো সাধারণত গ্রহণ করা হয় না। পারসিক-আরবি লিপি এবং আরবি লিপিতে শব্দগুলো লেখা হয় ডান থেকে বাম দিকে এবং নম্বরগুলো লেখা হয়ে থাকে বাম থেকে ডান দিকে।
উর্দু লিপি
আলিফ ("ا") হলো উর্দুর ভিত্তি স্বরবর্ণ। অর্থাৎ শব্দের শুরুতে যেকোনো হ্রস্বস্বরের জন্য আলিফ ব্যবহার হয়। যেমন: اب (ab), اسم (ism), اردو (urdū)। দীর্ঘ আ ধ্বনির জন্য উর্দুতে آ (মদ্দে আলিফ) ব্যবহার হয়। কিন্তু সেটা শুধু শব্দের শুরুতে। শব্দের মাঝে স্বাভাবিক আলিফ ব্যবহার হয়। যেমন: آپ (āp) এবং بھاگنا‬ (bhāgnā)।
ওয়াও বর্ণটি দীর্ঘ উ"[uː]" ও"[oː]" এবং অ"[ɔː]" এর জন্য ব্যবহার হয়। এছাড়াও মাঝেমাঝে হ্রস্ব উ"[ʊ]" এর জন্যও ব্যবহার হয়। ওয়াও দ্বারা ওঅ"[w]" এবং ভ়"[ʋ]" উচ্চারণ প্রকাশ করা হয়।
উর্দুতে দুটি ইয়ে বিদ্যমান। একটি ی (ছোটি ইয়ে) এবং অপরটি ے (বড় ইয়ে)।